ZAPISNIK

13. sjednice Vijeća Mjesnog odbora Kupinečki Kraljevec - centar
održane 26. svibnja 2022.,
s početkom u 20,00 sati
Nazočni članovi Vijeća: Mladen Mlinarić, Kristijan Jakolić, Dubravka Milača, Marko Samaržija i Ivan Krešić.
Predsjedava Mladen Mlinarić, predsjednik Vijeća.

         Predsjednik konstatira da je nazočno 5 od ukupno 5 članova Vijeća, što znači da Vijeće može pravovovaljano odlučivati te otvara 13. sjednicu Vijeća. Predlaže da se prije utvrđivanja dnevnog reda usvoji zapisnik 12. sjednice.

         Bez rasprave, jednoglasno (5 “za”), Vijeće prihvaća tekst zapisnika 12. sjednice.

         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li novih prijedloga.
Obzirom da nema drugih prijedloga, daje na glasovanje predloženi dnevni red.

         Vijeće jednoglasno (5 “za”) utvrđuje 
dnevni red:
1. Prijedlog zaključka o prijedlogu ubrzavanja dinamike izvođenja asfalterskog programa 
Plana malih komunalnih akcija Mjesnog odbora Kupinečki Kraljevec – centar u 2022.

2. Prijedlog zaključka o odobrenju povremenog korištenja prostora MO Kupinečki Kraljevec – centar (zahtjev udruge Socijaldemokrati)

3. Ozelenjavanje javnih površina – sadnja stabala - informacija

4. Obavijesti, pitanja i prijedlozi

Ad 1) Prijedlog zaključka o prijedlogu ubrzavanja dinamike izvođenja asfalterskog programa 
Plana malih komunalnih akcija Mjesnog odbora Kupinečki Kraljevec – centar u 2022.

       Predsjednik Vijeća, Mladen Mlinarić konstatira da su članovi Vijeća primili Prijedlog zaključka u pisanom obliku te otvara raspravu. 

       Nakon kraće rasprave, Prijedlog zaključka daje na glasovanje.

       Vijeće je jednoglasno (5 “za”) donijelo
ZAKLJUČAK

o prijedlogu ubrzavanja dinamike izvođenja asfalterskog programa

Plana malih komunalnih akcija Mjesnog odbora Kupinečki Kraljevec – centar u 2022.

1. Vijeće Mjesnog odbora Kupinečki Kraljevec – centar  raspravilo je žurnu potrebu izvođenja asfalterskog programa nerazvrstanih cesta na području Mjesnog odbora Kupinečki Kraljevec – centar.

      2. Vijeće traži da se iz Plana malih komunalnih akcija Mjesnog odbora Kupinečki 

          Kraljevec - centar u 2022., žurno započne s realizacijom asfalterskog programa,

          a osobito prioriteta br. 1. ulice Milače radi normalizacije uvjeta života stanovnika 

          navedene ulice obzirom da se prolaskom vozila stvara prašina te je Vijeće svakodnevo 

          suočeno sa kritikama nezadovoljnog stanovništva. 

     3. Ovaj zaključak dostavlja se Gradskom uredu za mjesnu samoupravu, civilnu zaštitu i  

         sigurnost na dalje postupanje te Vijeću Gradske četvrti Brezovica na znanje.

Ad 2) Prijedlog zaključka o odobrenju povremenog korištenja prostora MO Kupinečki Kraljevec 
          – centar (zahtjev udruge Socijaldemokrati)
       Predsjednik Vijeća, Mladen Mlinarić konstatira da su članovi Vijeća primili Prijedlog zaključka u pisanom obliku te otvara raspravu. 

       Nakon kraće rasprave, Prijedlog zaključka daje na glasovanje.

       Vijeće je jednoglasno (5 “za”) donijelo

ZAKLJUČAK


1. Udruzi SOCIJALDEMOKRATI, Hermanova ulica 24 M, Zagreb, odobrava se povremeno
   korištenje dvorane u prizemlju objekta mjesne samouprave Kupinečki Kraljevec – centar,     

   Kraljevečka cesta 73, četvrtkom od 18,00 – 20,00 sati te teče od 26. svibnja do 31. prosinca 2022.                                                                                             

2. Prostor iz točke 1. ovog zaključka, koristiti će, Socijaldemokrati, bez naknade.

3. Udruga Socijaldemokrati obvezuje se postupati sa pažnjom dobrog gospodara u korištenju 

    prostora.

4. O povremenom korištenju prostora iz točke 1. ovog zaključka, Gradski ured za mjesnu 

    samoupravu, civilnu zaštitu i sigurnost izdati će odobrenje o korištenju, a u skladu sa ovim 

    zaključkom.

Ad 3) Ozelenjavanje javnih površina – sadnja stabala – informacija
         Predsjednik Vijeća konstatira da su uz ovu točku dnevnog reda članovi Vijeća primili dopis voditeljice Odjela za građenje komunalne infrastrukture vezano uz ozelenjavanje javnih površina u cilju povećanja zelenila u gradu Zagrebu.
         Predsjednik Vijeća, Mladen Mlinarić je mišljenja da na području Mjesnog odbora ima dovoljno zelenih površina te da bi se sadnjom stabala smanjili koridori prometnica.

          Budući da su se članovi Vijeća složili su se s mišljenjem predsjednika, konstatira se da Vijeće Mjesnog odbora Kupinečki Kraljevec - centar nema prijedloga za ozelanjavanje javnih površina.
Ad 4) Obavijesti, pitanja i prijedlozi
        Predsjednik Vijeća izvijestio je članove Vijeća o koordinaciji s predstavnicima podružnica Zagrebačkog holdinga d.o.o što je održana u sjedištu Gradske četvrti.
        Obzirom da se nitko ne javlja za riječ, predsjednik Vijeća zaključuje  13. sjednicu.

         Dovršeno u 21,00 sat.
       Zapisnik izradio:

       Mladen Mlinarić
         KLASA:024-08/22-003/1130
         URBROJ:251-13-11-8-22-2
         Kupinečki Kraljevec, 26. svibnja 2022.
                                                                                                                  Predsjednik    

                                                                                                         Vijeća Mjesnog odbora 

                                                                                                      Kupinečki Kraljevec - centar
                                                                                                               Mladen Mlinarić
